Onwettige grondbesetters doenig buite Pretoria | Netwerk24
11 Julie 2020 09:03
'n Bekommerde inwoner van die omgewing wat anoniem wil bly, sê die besetters was Vrydagmiddag laat steeds op die grond.
Die inwoner sê dis nie die eerste keer dat die plakkers hulself op die grond tuismaak nie. Die polisie het vorige strukture wat die plakkers opgerig het, afgebreek.
Grondbesetters rig 'n sinkstruktuur in Vlakplaas op. Foto: Felix Dlangamandla
Die inwoner sê die grondbesetters wek kommer. "Ons sit met 'n probleem en ons kry nie genoeg hulp nie. Dis nie veronderstel om vir so lank aan te hou nie."
Die afgelope naweek het grondbesetters ook suid van Johannesburg toegeslaan.
Marietjie Gericke het berig honderde grondbesetters het Saterdag opgeruk na Elandsfontein en Grassmere waar hulle glo die wettige eienaars van hul grond probeer afkry het.
Onwettige grondbesetters kom aan by die oop stuk grond in Vlakplaas, wes van Pretoria. Foto: Felix Dlangamandla